**ТЕХНИЧЕСКИ СПЕЦИФИКАЦИИ**

ПО ОБОСОБЕНА ПОЗИЦИЯ № 2 „ЗАСТРАХОВАНЕ НА МОТОРНИ ПРЕВОЗНИ СРЕДСТВА“

**I. Общи условия**

1. „Св. Климент Охридски“ ще застрахова моторни превозни средства от автопарка си, индивидуализирани по марка, модел и година на производство в таблицата, неразделна част от Техническите спецификации.
2. Застраховките следва да са валидни при използването на автомобилната техника от автопарка на Университета за изпълнение на всички задачи, свързани с осигуряването на дейността му.
3. Възложителят си запазва правото на опция в размер до 10 на сто от прогнозната стойност на поръчката по обособена позиция № 2 без ДДС, за предоставяне на допълнителни услуги по застраховане от страна на избрания изпълнител, в случай на необходимост от застраховане на новопридобито или допълнително застраховане на вече застраховано от избрания изпълнител моторно превозно средство срещу заплащане на допълнителна премия, като:
4. Дължимата премия по застраховка „Гражданска отговорност на автомобилистите“ по опцията е предложената от изпълнителя премия, като същата се определя в зависимост от обема на двигателя/товароносимост/брой места на новопридобитото МПС.
5. Дължимата премия по застраховка „Автокаско“ по опцията се определя като процент тарифно число от застрахователната сума на застрахованото имущество. Премията ще се изчислява по предложеният от изпълнителя процент тарифно число по застраховка „Автокаско. В този случай застрахователната сума по застраховка „Каско” ще е определената стойност на МПС по застрахователен справочник „Шваке”.
6. Дължимата премия по доброволна застраховка злополука на водача и пътниците в МПС по опцията се определя по преценка на застрахователя, като определеният размер не може да надвишава размера на премията предложен от застрахователя в ценовото му предложение за МПС със еднакъв брой места на това МПС, което има нужда да бъде застраховано. В случай че е необходимо застраховане на МПС, за което няма предложена премия в ценовото предложение, размерът на застрахователната премия се определя от изпълнителя, като същата не следва да надхвърля, премията предложена за МПС с брой места 20+1.
7. При необходимост Възложителят може да уведоми избрания изпълнител за наличието на допълнителни аудиотехника, електронно и друго оборудване, монтирани и трайно прикрепени във всяко отделно МПС след датата на сключване на договора за възлагане на обществена поръчка. Избраният изпълнителят може да дозастрахова стойността на допълнително монтираната и трайно прикрепена във всяко отделно МПС аудиотехника, електронно и друго оборудване, като издава сметка за начислена застрахователна премия по застраховка „Каско“ за съответното МПС.
8. Застрахователните полици по т. 2 ще бъдат сключвани за срок до 12 месеца.
9. В случай на необходимост от прекратяване на застраховката на някое МПС, застрахователното покритие по отношение на него се прекратява. В този случай избраният изпълнителят връща на възложителя разликата между цялата премия за съответното МПС и премията за използваната част от застрахователния период, изчислена пропорционално на месечна база, без да се правят допълнителни удръжки или да се дължат неустойки от страна на възложителя. Избраният изпълнител връща на Възложителя и съответния данък съгласно ЗДЗП, начислен върху застрахователната премия, подлежаща на връщане.
10. Застрахователното покритие ще се възлага за срок от 12 месеца, като избраният изпълнител следва да застрахова МПС на възложителя в срок до два дни след заявка, но не по-късно от пет дни преди изтичане срока на предишната застраховка от съответния вид.
11. За нуждите на оценяването, в офертите си участниците следва да подадат цени за годишни застраховки за автомобилното застраховане, без да предвиждат разсрочване на плащането.
12. Застрахователният договор ще бъде сключен без прилагане на франшиз /самоучастие на застрахования/ по нито една от клаузите, както и без изискване за дозастраховане след изплащане на обезщетение, независимо от размера и броя на изплатените обезщетения за срока на застраховката.
13. Избраният изпълнител е длъжен да обезщети възложителя за разходи, направени от последния при полагане на необходимата грижа за ограничаване на вредите от настъпило застрахователно събитие, а ако тези разходи са направени в изпълнение на указанията на избрания изпълнител, те се изплащат и над размера на застрахователната сума.
14. Отговорността на избрания изпълнител е до размера на договорения лимит по съответния риск, посочен в застрахователната полица, независимо от броя и вида на настъпилите застрахователни събития в срока на действие на застраховката, независимо от броя, вида и размера на изплатените в срока на действие на застраховката обезщетения, както и независимо от броя и вида на щетите, за които е изплатено застрахователно обезщетение в срока на застраховката.
15. Избраният изпълнител не може да налага ограничения за броя на щетите, заведени без протокол за пътно транспортно произшествие.
16. Застрахователният договор ще се сключи без поименен списък на водачите на МПС.
17. Застрахователната сума за всяко МПС не трябва да е по-ниска от действителната му стойност, определена съгласно застрахователен справочник „Шваке”.
18. Участниците следва да посочат в предложението си за изпълнение на обществената поръчка застрахователна сума на всяко МПС, съответстваща на действителната му стойност, като се съгласяват да носят отговорност при посочената в офертата сума, така че при настъпване на застрахователно събитие да не се счита, че МПС-тата са подзастраховани или надзастраховани.
19. Всички предложени застрахователни суми трябва да са в български лева и да бъдат положителни числа. Застрахователните суми трябва да са записани най-много до втория знак след десетичната запетая.
20. Всички предложени застрахователни премии трябва да са положителни числа. Застрахователните премии трябва да са записани най-много до втория знак след десетичната запетая, а тарифните числа в проценти – най-много до втория знак след десетичната запетая.
21. Участниците следва да посочат лице, с което представители на възложителя да контактуват по всички въпроси, касаещи изпълнението на договора за възлагане на обществената поръчка, както и лице, което да го замести при необходимост – болест, нетрудостопособност и т.н.
22. Участниците следва подробно и изчерпателно да опишат в предложението за изпълнение на обществената поръчка редът, условията и сроковете по съответния вид застраховка за уведомяване при настъпване на застрахователно събитие.
23. Предложеният срок за уведомление за щета чл. 430 ал. 1, т. 2 КЗ не може да бъде по-кратък от 7 работни дни от узнаването за застрахователното събитие.
24. В тридневен срок от уведомяването за настъпило застрахователно събитие и представяне на документите, необходими за доказване на щетата по основание и размер, избраният изпълнител е длъжен да направи предписания за отстраняване на неточности и/или пропуски, ако има такива.
25. Участниците следва да приложат към техническото си предложение образци на документи и/или бланки, необходими при уведомлението за щета.

**II. Застраховка** **„Гражданска отговорност на автомобилистите“**

1. Съгласно разпоредбите на чл. 493, ал.1 КЗ Изпълнителят по задължителна застраховка „Гражданска отговорност на автомобилистите“ покрива отговорността на възложителя за причинените на трети лица, в това число пешеходци, велосипедисти и други участници в движението по пътищата, вреди вследствие на притежаването или използването на моторно превозно средство по време на движение или престой. В тези случаи избраният изпълнителят покрива:

* неимуществените и имуществените вреди вследствие на телесно увреждане или смърт;
* вредите, причинени на чуждо имущество;
* пропуснатите ползи, които представляват пряк и непосредствен резултат от увреждането;
* разумно направените разходи във връзка с предявяването на претенция по гореописаното, включително съдебните разноски, присъдени в тежест на Възложителя;
* лихвите за забава, за които Възложителят отговоря пред увредените лица в рамките на застрахователната сума.
* други, съгласно разпоредбите на чл. 493, ал. 2 и ал. 4 КЗ.

1. Застраховка „Гражданска отговорност на автомобилистите“ се сключва на основание чл. 461, т.1 от Кодекса за застраховането като се съблюдават минималните застрахователни суми (лимити) съгласно Кодекса за застраховането за всяко събитие, настъпило на територията на Р България, както следва:

|  |  |
| --- | --- |
| Застрахователни суми, за всяко събитие | |
| За неимуществени и имуществени вреди вследствие телесно увреждане или смърт | За вреди на имущество (вещи) |
| **10 000 000 лв**. за всяко събитие, независимо от броя на пострадалите лица | **2 000 000 лв.** за всяко събитие, независимо от броя на увредените лица.. |

1. Териториалното действие на договора по отношение на задължителната застраховка „Гражданска отговорност на автомобилистите“ се определя съгласно чл. 480 КЗ.
2. Задължителната годишна застраховка „Гражданска отговорност на автомобилистите“ ще се сключва за всяко МПС, описано в таблицата към настоящите спецификации.
3. Участниците посочват в ценовото си предложение застрахователна премия по застраховка „Гражданска отговорност на автомобилистите“ за всяко едно МПС, описано в таблицата към Техническите спецификации.
4. Застрахователната премия по застраховка „Гражданска отговорност на автомобилистите“ трябва да включва и вноски за Гаранционен фонд, Обезпечителен фонд и дължимият Данък върху застрахователните премии.
5. Застрахователната премия по застраховка „Гражданска отговорност на автомобилистите“ не може да включва отстъпки/бонуси, които да бъдат изискуеми и дължими към застрахователя при настъпване на застрахователно събитие.
6. Заплащането на застрахователната премия по задължителна застраховка „Гражданска отговорност на автомобилистите“ се извършва по банков път, в срок до 15 дни след датата на влизане в сила на застрахователна полица за всяко едно, подлежащо на застраховане, МПС.
7. Избраният изпълнител изплаща обезщетение по задължителната застраховка „Гражданска отговорност на автомобилистите” в сроковете, определени в Кодекса за застраховане.
8. Не се прилага самоучастие на Възложителя по задължителната застраховка „Гражданска отговорност на автомобилистите“ и международен сертификат “Зелена карта”.

**II.** **Международен сертификат** **„Зелена карта“** (при пътуване през държава - членка на международното споразумение „**Зелена карта**”).

1. Териториалното действие на международния сертификат „Зелена карта“, издаден към полица по задължителна застраховка „Гражданска отговорност на автомобилиститие” е на територията на съответните страни членки на международното споразумение „Зелена карта”, отбелязани върху сертификата.
2. Избраният изпълнител е длъжен да издава международен сертификат „Зелена карта“ към всяка сключена в срока на действие на договора за възлагане на обществената поръчка задължителна застраховка „Гражданска отговорност на автомобилистите“.
3. Застрахователните суми по международния сертификат „Зелена карта”, издаден към полица по задължителна застраховка „Гражданска отговорност на автомобилистите“, са минималните застрахователни суми /лимити на отговорност/, приложими съгласно законите, отнасящи се за задължителната застраховка „Гражданска отговорност на автомобилистите” в страната, в която е настъпило застрахователното събитие, съответно увреждането на третото лице.
4. Съгласно разпоредбата на чл. 488, ал.1 КЗ избраният изпълнител няма право да начислява допълнителна такса за издаване на международен сертификат „Зелена карта“ към полица по задължителна застраховка „Гражданска отговорност”.

**III. Застраховка „Злополука на лицата/местата в МПС”**  - Предмет на тази автомобилна застраховка са здравето, живота и телесната цялост на водача, на моторното превозно средство и неговите пътници. Целта е да се дадат гаранции на собственика на моторното превозно средство, че ще бъдат възмездени пътуващите в него, ако по време на движението, а също и при слизане или качване в МПС-то, претърпят неимуществена щета. Застраховат се всички лица в превозното средство, включително мястото на водача, заедно с броя на местата на МПС-то, обявен в регистрационното свидетелство на автомобила (не се предвижда за товарни автомобили).

1. Избраният изпълнител покрива вредите на пострадалите лица, които се намират в застрахованото МПС, когато вследствие на пътнотранспортно произшествие е настъпила злополука, довела до:

* Смърт на лицата в МПС;
* Трайна загуба на работоспособност на лицата в МПС;
* Временна загуба на работоспособност на лицата в МПС.

1. Застрахователното покритие се простира от момента на качване в МПС до момента на слизане от същото.
2. Застрахователната защита следва да се предоставя на територията на Република България и на територията на всички страни подписали Споразумението „Зелена карта“.
3. Не се прилага самоучастие на Възложителя по доброволна застраховка „Злополука на лицата / местата в МПС“.
4. Участниците посочват в ценовото си предложение застрахователна премия по доброволна застраховка „Злополука на местата в МПС“ за срок от 12 месеца за всяко МПС, описано в таблицата към Техническите спецификации, за което е посочена необходимост от такава застраховка, като се начислява за всяко място /лице в едно МПС.
5. Застрахователната премия по доброволната застраховка „Злополука на лицата/местата в МПС“ трябва да включва и дължимия данък върху застрахователните премии.
6. Застрахователната премия по доброволна застраховка „Злополука на лицата/местата в МПС“ не може да включва отстъпки/бонуси, които да бъдат изискуеми и дължими към застрахователя при настъпване на застрахователно събитие.
7. Заплащането на застрахователната премия по застраховка „Злополука на лицата/местата в МПС“ се извършва по банков път, в срок до 15 дни след датата на влизане в сила на застрахователна полица за всяко едно, подлежащо на застраховане МПС.
8. Застрахователна сума по застраховка „Злополука на лицата/местата в МПС“ за всяко едно застраховано лице/място следва да бъде **20 000 лв.**
9. Избраният изпълнител изплаща обезщетение по доброволната застраховка „Злополука на местата/лицата в МПС“ в срок до 15 дни след представяне от Възложителя на всички документи, както следва:

* При смърт на едно лице , настъпила вследствие на злополука, покрита пo доброволна застраховка „Злополука на лицата / местата в МПС“ - договорената застрахователна сума/лимит на отговорност за едно лице - 20 000 лв;
* При трайна загуба на работоспособност, настъпила вследствие на злополука - процент от застрахователната сума, равен на процента загубена трудоспособност;
* При временна загуба на работоспособност, настъпила вследствие на злополука, покрита пo доброволна застраховка „Злополука на лицата / местата в МПС“, избраният зпълнител изплаща процент от застрахователната сума/ лимита на отговорност за едно лице в зависимост от времетраенето на загубената работоспособност:

- от 20 до 30 дни – 5% от застрахователната сума/лимита на отговорност за едно лице на всяко увредено лице;

- над 30 дни – 10% от застрахователната сума/лимита на отговорност за едно лице на всяко увредено лице.

1. Срокове за изплащане на застрахователното обезщетение при настъпване на застрахователното събитие са съгласно предложението на участника, но **не повече от 15 календарни дни** след представяне на необходимите документи, доказващи щетата по основание и размер.
2. При щети с особено голям размер, изискващи по-дълъг период за ликвидация, но безспорни по основание, избраният изпълнител следва да допуска авансово плащане в размер на 30 % от вероятния размер на обезщетението. Авансовото плащане се извършва по банков път до 24 часа, след представяне на всички писмени документи и данни, необходими за установяване на щетата по основание и размер. В тридневен срок от уведомяването избраният изпълнител е длъжен да направи предписания за отстраняване на неточности и/или пропуски, ако има такива. Окончателно определеният размер на обезщетението с приспадане на авансовото плащане се изплаща по банков път в срок от 15 дни след представяне на всички писмени документи и данни, необходими за установяване на щетата по основание и размер.

**IV.** **Застраховка „Каско на моторно превозно средство“ – пълно** (за МПС със застраховка „Зелена карта” да важи както за територията на страната, така и да осигурява покритие в чужбина).

1. Застраховка „КАСКО“ ще се сключва най-малко за следните покрити рискове:

а.) природни бедствия: пожар; буря (ураган); градушка; наводнение; гръм (мълния); снежно и/или ледено натрупване, вследствие на обилен снеговалеж; морски вълни, свличане или срутване на земни пластове; внезапно избили подпочвени води, земетресения, лавини; падане на ледени късове или снежни маси;

б.) морски вълни, вулканично действие;

в.) случайно падане на клони, дървета и други предмети вследствие на природни бедствия

г.) пожар вследствие на природните бедствия.

д.) авария на водопроводни, канализационни, паропроводни, газопроводни, електропроводни и други съоръжения, както и от експлозия на такива съоръжения;

е.) увреждане на застрахованото МПС в паркирано състояние от друго превозно средство;

ж.) Умишлен палеж или взривяване на МПС;

и) пожар, възникнал по време на движение или възникнал при включване и работа на двигателя при престой;

й.) пожар, възникнал по време на престой на МПС и неработещ двигател, вследствие на техническа неизправност и/или случайно събитие;

к.) случайно падане на летателни апарати или други тела върху МПС;

л.) сблъскване с или удар от МПС и/или други физически тела, в това число и ПТП, съгласно Закона за движение по пътищата;

м.) внезапно отваряне на капак или врата на МПС по време на движение, ако това не е възникнало поради невнимание или небрежност на застрахования;

н.) злоумишлени действия на трети лица – причинени повреди на МПС от трети лица чрез механично въздействие (удар с твърд предмет, надраскване, умишлено преобръщане на МПС), заливане с химически активни вещества (киселини, основи и др.), палеж и взривяване.

о.) кражба чрез взлом на трайно монтирано в МПС аудио, радио оборудване;

п.) кражба или грабеж на отделни детайли, възли и агрегати на МПС;

р.) кражба на цяло МПС

с.) грабеж на цяло МПС

т.) покриване на разходи за престой на увреденото МПС на паркинг до 15 дни.

1. Участниците посочват в предложението за изпълнение на обществената поръчка допълнително покритите рискове по застраховка „Каско“ без изискване за заплащане на допълнителна застрахователна премия. Участник, който не посочи допълнително покрити рискове, получава нула точки по подпоказател Кк3.
2. Застрахователната полица за всяко МПС се издава в срок до два дни след заявка.
3. Застрахователната премия по застраховка „Каско” се формира, изхождайки от тарифно число и застрахователна сума за едно МПС. Застрахователната премия по застраховка „Каско“ трябва да включва и дължимия данък върху застрахователните премии.
4. Застрахователната сума за всяко МПС не трябва да е по-ниска от действителната му стойност, определена съгласно застрахователен справочник „Шваке”.
5. Участниците следва да посочат в предложението си за изпълнение на обществената поръчка застрахователна сума на всяко МПС, съответстваща на действителната му стойност, като се съгласяват да носят отговорност при посочената в офертата сума, така че при настъпване на застрахователно събитие да не се счита, че МПС-тата са подзастраховани или надзастраховани.
6. Участниците посочват в ценовото си предложение застрахователна премия по застраховка „Каско“ за срок от 12 месеца за всяко МПС, описано в таблицата към Техническите спецификации, за което е посочена необходимост от такава застраховка.
7. Застрахователната премия по застраховка „Каско“ не може да включва отстъпки/бонуси, които да бъдат изискуеми и дължими към участника/ застрахователя при настъпване на застрахователно събитие.
8. Застрахователната премия по застраховка ”Каско” трябва да включва и цената на огледа /в случай че се предвижда заплащане за услугата/, като огледът за всяко МПС, бъде направен на място по местодомуването на автомобилите.
9. Застрахователната премия по застраховка „Каско“ трябва да включва и възможност за ползване на безплатна пътна помощ за територията на Република България, включваща труд на механик по отстраняване на повредата на място (ако е възможно) и/или придвижване до доверен сервиз на застрахователя или до оторизиран сервиз или да възстанови направените разходи за това. Избраният изпълнител не може да поставя ограничения за разстоянието за транспортиране и броя на застрахователните събития, при които може да се ползва безплатната пътна помощ.
10. Застрахователната премия по застраховка „Каско” следва да може да се изплати еднократно, без завишаване.
11. Заплащането на застрахователната премия става по банков път, в срок до 15 дни след датата на влизане в сила на застрахователна полица за всяко едно, подлежащо на застраховане, МПС.
12. Срокът за изплащане на застрахователното обезщетение при настъпване на застрахователното събитие са съгласно предложението на избрания изпълнител, но не повече от 15 календарни дни след представяне на необходимите документи, доказващи щетата по основание и размер.
13. Застрахователното обезщетение за МПС до 3 години от датата на производството им се определя по преценка на Възложителя, както следва:

а/ по представени оригинални фактури от официален за РБ сервиз на вносителя за извършен ремонт и/или за закупени нови части, материали или труд или

б/ в автосервизи, посочени от избрания изпълнител – „Доверени сервизи“. Възлагането на ремонта се извършва след предварително писмено съгласие между страните. Стойността на ремонта се заплаща от избрания изпълнител на сервиза.

1. Застрахователното обезщетение за МПС, над 3 години от датата на производството им, се определя по преценка на Възложителя, както следва:

а/ в автосервизи, посочени от избрания изпълнител – „Доверени сервизи“. Възлагането на ремонта се извършва след предварително писмено съгласие между страните. Стойността на ремонта се заплаща от избрания изпълнителя на сервиза или

б/ в автосервизи, предложени от Възложителя, след предварително съгласуване с избрания изпълнител. Стойността на ремонта се заплаща от избрания изпълнителя на автосервиза.

1. Избраният изпълнител следва да има сключен договор с поне три „Доверени сервизи“ на територията на Република България, като поне един от тях да е на територията на град София.

Участниците следва да посочат в предложението за изпълнение на обществената поръчка броя на сервизите, с които имат сключен договор, с посочване на точния им адрес и телефон за контакт.

**ОДОБРИЛ:**

**Иван Георгиев**